Ivar Steen-Johnsen

Ivar Steen-Johnsen (født 1959) er en norsk journalist, programleder og forfatter.

Steen-Johnsen er født i Lillehammer, men flyttet til Porsgrunn da han var åtte.

Han startet yrkeskarrieren som journalist i Varden, informasjonsjef i Norges Røde Kors, journalist i NTB, Stavanger Aftenblad og NRK. I 1992 ble han ansatt i TV 2. Han startet i kanalens nyhetsredaksjon og ble etterhvert programredaktør. Det kan nevnes at han både var redaktør og programleder i TV 2s morgenprogram God morgen Norge, fra oppstarten i 1994 til 1997. 

Siden 2002 har han jobbet som rådgiver i nye medier. Han var med på å starte Nordic Screens i 2014, først som kanaldirektør og fra 2018 som fagdirektør. 

Steen-Johnsen har blant annet skrevet journalistikklæreboken Penger i nyhetene og biografien Opplevelsens styrke er det viktigste, som handler om farfaren, maleren Søren Steen-Johnsen. 

 Bibliografi 
 1977: Etterslekten etter Lars Børresen Hasle og Thorine Marie Tolvsdatter, eget forlag
 1979: Etterslekten etter Andreas Hanssen og Elisabeth Gabrikke Hansdatter, eget forlag
 1986: Journalist i olje : håndbok for journalister og andre som er interessert i å skrive eller lese om oljevirksomheten i Norge, Norsk Journalisthøgskoles skriftserie  
 1988: Penger i nyhetene. Håndbok for journalister, Institutt for Journalistikk
 2003: Opplevelsens styrke er det viktigste – biografi om maleren Søren Steen-Johnsen

 Referanser 

Kategori:Norske journalister
Kategori:Norske TV-programledere
Kategori:Norske sakprosaforfattere
Kategori:Norske organisasjonsledere
Kategori:TV 2-journalister
Kategori:Programledere for TV 2
Kategori:NRK-journalister
Kategori:Personer tilknyttet Norges Røde Kors
Kategori:Journalister i norske lokalaviser
Kategori:Personer fra Porsgrunn kommune
Kategori:Personer fra Lillehammer kommune